title: Robert Duvall
text: Robert Duvall (nombre artistico de Robert Selden Duvall), ye un actor y director cinematografico estausunidense, naixito o 5 de chinero de 1931 en San Diego (California), activo en o cine estausunidense dende primerías d'os anyos 1950 y con quantos premios recebitos mientres a suya carrera cinematografica.
  
  D'entre a suya filmografía, se pueden destacar as suyas interpretacions en bellas cintas como To Kill a Mockingbird (1962, Robert Mulligan), MASH (1970, Robert Altman), The Godfather (1992, Francis Ford Coppola), Network (1976, Sidney Lumet), Apocalypse Now (1979, Francis Ford Coppola), Tender Mercies (1983, Bruce Beresford), A Civil Action (1998, Steven Zaillian), u Get Low (2009, Aaron Schneider).
  
  Premios
  
  Premios Oscar 
  Robert Duvall recibió un premio Oscar a o Millor Actor en 1983 por a suya participación en a cinta Tender Mercies, de Bruce Beresford; y una segunda nominación a iste premio por o suyo papel en The Apostle, una cinta dirichita por ell mesmo.
  
  Antiparte, en 1980 Robert Duvall fue nominato a l'Oscar a o Millor Actor por a suya actuación en a cinta The Great Santini, dirichita por Lewis John Carlino y nominato tamién ta l'Oscar a o Millor Actor Segundario en 2014 por a suya interpretación en a cinta The Judge.
  
  Premios BAFTA 
  En 1980 recibió un Premio BAFTA a o Millor Actor Segundario por o suyo papel en Apocalypse Now, de Francis Ford Coppola. Por ista misma cinta recibió un Globo d'Oro a o Millor Actor Segundario, tamién en 1980.
  
  Globos d'Oro 
  En 1983 recibió un Globo d'Oro a o Millor Actor Dramatico por Tender Mercies.
  
  Antiparte, Robert Duvall recibió dos Globos d'Oro a o Millor Actor en Series, Miniseries u Telefilmes: en 1990 por Lonesome Dove, y en 1993 por Stalin.
  
  Vinclos externos 
  
    Robert Duvall en IMDb.
  
  Actors d'Estaus Unius
  Actors de Hollywood
  Directors cinematograficos d'Estaus Unius
  Globo d'Oro a o Millor Actor Dramatico
  Globo d'Oro a o Millor Actor en Series, Miniseries u Telefilmes
  Globo d'Oro a o Millor Actor Segundario
  Naixius de San Diego
  Nominau a o Premio Oscar a o Millor Actor
  Premio BAFTA a o Millor Actor Segundario
  Premio Oscar a o Millor Actor
  1931 (naixencias)